
Salutem et apostolicam benedictionem! 


Recordamini Litterarum Nostrarum de 30. Octobris 1870. quibus cum universo orbe 
catholico unisonam vocem doloris et justae indignationis extollimus, adversus impios ausus 


sacrilegasque belli rapinas Patrimonio Sancti Petri. illatas, contraque immanes excessus in 

ipsa urbe Roma patratos, quibus non solum sacerdotes catholici sine discrimine dignitatis 
dire vexabantur, verum et ipse Summus Pastor Ecclesiae catholicae Pius IX. libertate 
spoliatus, omnibus captivitatis aerumnis molestiisque premitur et affligitur. Et quomodo 
non recordaremini quum a funesto die 20. Semptembris anni elapsi usque nunc animus 
effrenatorum illorum Ecclesiae ac Sanctae Sedis hostium non tantum non mitior factus, 
verum in dies vehementius succensus, nova semper excogitat persecutionis tormenta, no- 
vaque machinatur molimina, quibus Vicarium Christi arctius torquere, vires Ejus fatigare, 
ac plenum exitium Eidem parare minime perhorrescit nimirum, ut pereusso Pastore, ju- 
gique gubernationis ac vigilantiae disciplina succisa, eo facilius oves Christi dispergere, 
eisque postmodum perversitatis et violentiae suae frenum injicere valeret. 

Quomodo omnes non recordaremur harum calamitatum, quum omnes cum Supremo 
Ecclesiae Capite Pontifice Romano unum corpus Christi mysticum constituamus, quomodo 
itaque tribulationibus, quibus ipsum Caput feritur, singula membra quoque non feriantur? 
Quomodo filii non patiantur, quum Pater eorum affligitur? Eventus hi eo funestiores tri- 
stioresque evadunt quum a filiis Italiae et a talibus etiam proveniant, qui quum Religioni 
catholicae perfidi sint, tamen eandem palam simulare, et quum Sedis Sancti Petri excidium 
moliantur, se tamen filios Ecclesiae addictos et devotos ejusdem Sanctae Sedis cultores 
palam nuncupare audent, Ita „mentitur iniquitas sibi Ps. 26. 12. Merito igitur Ecclesia et 
S. Pater plorare possunt cum Davide. „Quoniam si inimicus meus maledixisset mihi susti- 
,nuissem utique, et si is qui aderat me magna locutus fuisset abscondissem me forsitan 
„ab eo. Tu vero homo unanimis. .... qui simul dulces mecum capiebas cibos &c. Ps. LIV. 
„ye 13. — 15. — 

Sed quid diutius his immoremur quum laetiorem Vobis nuntium praesentibus affere 
,intendamus. „Benedictus Deus“ ut cum Apostolo gentium laetabundi exclamemus „et Pa- 
„ter Domini Nostri Jesu Christi, Pater misericordiarum et Deus totius consolationis qui 
„consolatur nos: in omni tribulatione nosira“ TL Cor. 3. et. 4. „O altitudo divitiarum sa- 


»pientiae et scientiae Dei: quam incomprehensibilia sunt judicia ejus, et investigabiles viae 


„ejus“! Rom. XI. 38. Eo momento quando bella fremunt hostilia, et quando omnes, Ec- 
clesiae, Sanctae Sedis, et Summi Pontificis Pii IX. attritionem plangimus; iterum novo huc 
usque inaudito consolationis fonte perfundimur. Idem enim Deus Omnipotens et Pater 
consolationis qui Ecclesiam et Vicarium Christi visibilem tribulari permisit, iterum novam 
et inauditam eidem Ecclesiae suoque Vicario laetitiae et consolationis scaturiginem aperit. 
Die enim 16. Junii anni currentis Deo benignissimo permittente celebraturi sumus 25. 
anniversarium electionis Sanctissimi Domini et Summi Pontificis nostri Pii IX, adeoque 
hac die adimplebitur in Pontificatu Pii IX. tempus annorum 25, Pontificatus S. Petri, 
primi Pontificis Romani, et Capitis supremi Ecclesiae Christianae, quem Christus Dominus 
ipse in dignitate hac suprema collocaverat. 

Per tot saeculorum decursum, ac varias inter vicissitudines, gloriae et adversitatum, 
prosperitatis et pacis ac turbinum et procellarum in sinu Ecclesiae et Sedis Apostolicae, 
nulli successorum Sancti Petri haec gratia a Deo contigit ut in Pontificatu annos Sancti 
Petri conspiceret, ita ut fere in axioma historicum deveniret: nullum Pontificum Romano- 
rum annos Petri visurum; tandem XIX. saeculo declinante, quum Ecclesia Romana juxta 
catalogum romanum 257. Antistites jam numeret Pius IX. hanc a Deo gratiam primus 
obtinuit, ut in gubernatione Ecclesiae tempore Dominationis suae Sanctum Petrum exaequaret. 

Durante hoc tempore gubernationis Pius IX. inter acria etiam certamina magna opera 


magnas inter adversitates superavit, quorum praecipua tantum breviter hic attingimus. 


Jam in primis Dominationis Ejus exordiis impii perturbatores, quorum in Italia ma- 
gnus numerus, religionis et ordinis publici hostes, quum astutia et dolus eis non sufficeret, 
seditionem contra Pontificem moverunt, et omnia susque deque verterunt; jamque Urbe po- 
titi vitae Pontificis insidias struxerunt, quae tamen pericula Pius IX. Dei auxilio fretus 
feliciter evitavit in regnum vicinum exulando — diramque hanc sortem patienter et in 
oratione pro inimicis toleravit. Postea in Urbem Franco-Gallorum armis recuperatam reversus, 
omnes labores gubernandae Ecclesiae consecravit. Eo regnante ducenti fere Episcopatus 


variis in oris orbis terrarum recenter sunt erecti et 30 ultra vicariatus Apostolici instituti, 

quibus regnum Christi mirum in modum inter barbaras etiam gentes propagatur. Pius IX. 
Cultum B. V. Mariae cujus ipse egregius est Cultor promovit et dogma de immaculata 
ejus conceptione promulgavit; multorum porro Sanctorum Confessorum et martyrum cano- 
nisationem peregit, inter quos Magnus ille Episcopus et Martyr S. Josaphat qui pro fide 
catholica et Unione cum Sede Romana crudeliter est enecatus. Actu hoc Summus Pontifex 
novum patronum et protectorem Lithuaniae et Russiae incolis addidit, qui ob perseveran- 
tiam in fde continuis vexationibus et persecutionibus sunt obnoxii Pius IX. miseram sor- 
tem Catholicorum in illis et Poloniae oris adinstar tenerrimi et miserentis patris deplorans 
frequenter vocem contra immanes afflictorum suorum filiorum cruciatus extollit, Pius IX. 
crudeliter grassantes ct Religioni ac paci publicae perniciosos errores intrepidus syllabo 
solenniter proscripsit. Pius IX. ut Episcoporum et cum his fidelium populorum cum Sede 
Romana unionem et nexum roboraret, aliquoties oblata sibi varia opportuna occasione 
magnum Episcoporum coetum Romae convocavit. Ita anno 1867. undevigesimum jubilaeum 
saeculare Martyrii S. Petri celebravit, magno Episcoporum e variis et dissitis oris con- 
cursu, et iterum anno 1869. celebravit Jubilaeum in sacerdotio. Tandem ad finem vergen- 
tis anni 1869. coronam labori suo imponens Concilium universale Vaticanum indixit et 
convocavit, in quo in sequentem annum protracto saluberrima Fidei Catholicae Doctrina 
de Fide, de Ecclesia, et infallibilitate Summi Pontificis in rebus fidei et morum sancita 
est, jamque in celeberrimo hoc et numerosissimo, qualis adhuc nunquam in Ecclesia com- 
paruit, Episcoporum coetu Universali, aliis Ecclesiam catholicam et populos christianos 
prementibus indigentiis prospicere voluit, verum Deo aliter disponente opus hoc amplius 
consummare non potuit. Exorto namque atrocissimo inter Regna Galliae et Prussiae bello 
Gallorum exercitus, qui jam ab initio ut supra observavimus Summum Pontificem ex exilio 
Sedi Suae restituerant, et dein usque ad recentia tempora Patrimonium S. Petri et Urbem 
Romanam adversus iniquissimas conspirationes et incursiones malevolorum Italiae tuebantur, 
in suam Patriam revocati sunt, quam occasionem arripiendo Regimen Italiae contra omne 


jus et fas sacrilegum contra dominationem Pontificis temporalem ensem strinxit, exercituque 

armato, reliquias Ditionum S. Petri invasit ipsamque Urbem expugnavit. Talibus in rerum 
adjunctis, concilium continuari amplius haud potuit, et ad indeterminatum tempus proroga- 
tum est. 

Sed Divina Providentia, quae luctuosis hisce temporibus Navieulam S. Petri tempe- 
statibus jactari permisit, Eidem iterum ut jam observatum est alia nova et inexpectata parit 
gaudia, novosque praeparat triumphos, ipsi autem Summo Pontifici et universo fidelium 
coetui nova et ineffabilia praestat aliunde solatia. 

„Mirabilis est Deus in Sanctis suis“ Ps. LXVII. v. 36. Eo momento quando vesana 
inimicorum turba extrema cum regno Dei committit proelia, quando in ipsam Petram Christi 
irruit, ejusque Antistiti sacrilegum truculentumque infert bellum, quando adversus sacerdo- 
tium cuncta vibrat acerrima et venerosa tela, ecce inter haec furentium agmina stat me- 
dius Pius IX. senio quidem confectus, armis quidem terrestribus spoliatus, verum fortis 
spiritu, et invictus fide ac spe in Deum, caritate autem ad Christum elevatus et iterum 
caritate ad instar gallinae pullos suos congregantis, universum christianorum fidelium coetum 
amplectens pro quo acria haec cum inimicis sustinet certamina — stat inter frementia 
bella firmus et inconcussus, Dei Providentia fretus et Dei Providentia electus, ut omnes 
post Petrum Pontifices longitudine certaminum superaret. 

,Audiant haec mansueti et laetentur“ Ps. XXXII. 33. ,,Laetamini igitur in Domino 
et exultate justi et gloriamini omnes recti corde“ Ps. XXXI. 11. ,,Magnificate Dominum 
mecum et exallemus nomen ejus in idipsum“ Ps. XXXIII, 4. Gratias agamus Domino Deo 
nostro qui tantam Pontifici nostro Pio tribuere dignatus est gratiam et nos et universum 
fidelium coetum tantis replevit gaudiis. 

Sed necesse est, ut diem hunc Jubilaei Dominationis Summi Pontificis Pii IX. 16. 
Junii singulari solennitate celebremus. Ordinamus itaque praesentibus, ut ad solemnitatem 
hane augendam, et faciliorem pro populo reddendam, eadem ad proximam Dominicam se- 
quentem id est: III. post Pentecostes 18. Junii transferatur. Volumus ut solemnitas haec 


in omnibus Ecclesiis tam saecularium quam regularium peragatur, respectivi vero curati 

et Rectores Ecclesiarum omnia adhibeant, quae ad splendorem et festivitatem diei istius 
conferre poterunt. Hunc in finem jam die 11. Junii seu Dominica infra octavam SS. Cor- 
poris Domini solemnitas ista populo est indicenda. 

Die autem ipsa 18. Junii cantetur Missa solemnis coram Sanctissimo et in fine Te 
Deum laudamus sequantur preces pro S. Patre et Ecclesia jam alioquin cum populo re- 
citari solitae. 

Currandum est ut cum solennitate hac, etiam interna mentis devotio jungatur, et 
nimirum tanta festivitas etiam aedificationi et virtuti christianae fidelium incrementum afferat 
adeoque valde exoptamus, ut hac occasione fideles, qui jam 25 annum aetatis vel sacer- 
dotes in sacerdotio, conjuges in matrimonio transegerunt, S. Communionis susceptionem 
cum intentione pro incolumitate et vita longaeva Summi Pontificis ac pro incolumitate et 
dilatatione Ecclesiae conjungant, Denique populus ad dennarium S. Petri secundum modu- 
lum offerendum excitetur. 

Orate etiam Vos Fratres dilectissimi et indesinenter orate et populum fidelem pari- 
ter ad orationem provocate pro salute et incolumitate Summi Pontificis qui hodie tantis 
aerumnis et angoribus pro fide et grege Christi premitur. Quum enim olim Hierosolimis 
„Herodes rex affligeret Christianos Jacobumque fratrem Joannis gladio occideret apposuit 
,ut apprehenderet et Petrum . .. Quem cum apprehendisset misit in carcerem, tradens 
„quatuor quaternionibus militum custodiendum, volens post Pascha producere eum populo. 
„Et Petrus quidem servabatur in carcere, Oratio autem fiebat sine intermissione ab Eccle- 
„ʻia ad Deum pro eo . ... Et ecce Angelus Domini astitit, et lumen affulsit in habita- 
„Culo: percussoque latere Petri excitavit eum, dicens: Surge velociter. „Et ceciderunt cate- 
nae de manibus ejus“ &c. (act. XII. — 17). Ad preces Ecclesiae S. Petrus per miraculum e 
carcere et vinculis liberatus est, qui e carcere egressus et extra civitatem angelo comite 
„progrediens ad 'se reversus dixit: Nunc scio quia misit Dominus angelum et eripuit me 
„de manu Herodis et de omni expectatione plebis Judaeorum (v. 11. ibid) Quid autem 


aliud hisce temporibus deploramus quam carcerem Summi Pontificis qui jam nonum in 

mensem captivus in propria urbe et in propriis aedibus detinetur? Petrus nunc in persona 
Pii IX. captivitatis et carceris suffert aerumnas. Quum autem nulla ex parte spes auxilii 
terrestris Eidem affulgeat, neque sperandum, ut aliquis defensor Ecclesiae vim vi repelle- 
ret, Pontificemque e manibus inimicorum eriperet, quum ipsi simus inermes, de coelo non- 
nisi auxilium imploremus, ferventesque preces ad Deum fundamus, ut Ecclesiae et Sedis 
Apostolicae afflictioni finem imponere, libertatem restituere et Pio IX. saltem eatenus ad- 
hue vitae terrestris donum elargiri dignaretur, ut Ecclesiae, Sui et Sanctae Sedis libertatem 


recuperatam cum gaudio universae Ecclesiae propriis oculis intueri valeret. 


Benedictio Dei Patris omnipotentis sit cum omnibus Vobis. 


Dabamus in Palatio Nostro die 8. Maji 1871. in festo S. Stanislai P. R. P. 


Josephus Alojsius, 


EPISCOPUS TARNOVIENSIS, 


TARNOVIAE. 

